Lars Løkke Rasmussen har trykket på valgknappen og danskerne skal dermed stemme til Folketinget onsdag den 5. juni. Løkke og resten af den borgerlige lejr har ikke medvind i sejlene, når man ser på meningsmålingerne, og samtidig risikerer Løkke, at mange af de borgerlige stemmer går tabt på de nye partier Nye Borgerlige, Partiet Klaus Riskjær Petersen og Stram Kurs. Hvordan det hele ender, afgøres 5. juni - og vi skal alle finde ud af, hvilket parti eller hvilken politiker, vi skal sætte vores kryds ved. Det valg vil TV2 Nord gerne gøre det nemmere for dig at tage, og vi har derfor samlet alle de nordjyske kandidater i listen herunder. Du kan klikke på hver enkelt kandidat og blive klogere på, hvad lige præcis deres mærkesager er. Husk også, at du kan tage Kandidattesten , som TV 2 og TV 2 Regionerne i samarbejde har udviklet - komplet med nordjyske spørgsmål til de nordjyske politikere.

Opsummering:
Nu er datoen for Folketingsvalget offentliggjort, og det er nu tid til, at finde ud af, hvem du vil stemme på, til valget. Se her, hvem du kan stemme på i Nordjylland.